CELEX: C2007/315/29
Language: mt
Date: 2007-12-22 00:00:00
Title: Kawżi Magħquda C-260/06 u C-261/06: Sentenza tal-Qorti tal-Ġustizzja (Ir-Raba'Awla) (talba għal deċiżjoni preliminari tal-Cour d'appel de Montpellier — Franza) — Fil-proċeduri kriminali kontra Daniel Escalier (C-260/06), Jean Bonnarel (C-261/06) (Prodotti għall-ħarsien tal-pjanti — Importazzjonijiet paralleli — Proċedura ta' awtorizzazzjoni ta' tqegħid fis-suq — Ammissibbiltà — Kundizzjonijiet — Rispett tal-prinċipju ta' proporzjonalità)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/18
            
         Sentenza tal-Qorti tal-Ġustizzja (Ir-Raba'Awla) (talba għal deċiżjoni preliminari tal-Cour d'appel de Montpellier — Franza) — Fil-proċeduri kriminali kontra Daniel Escalier (C-260/06), Jean Bonnarel (C-261/06)
   (Kawżi Magħquda C-260/06 u C-261/06) (1)
   
   (Prodotti għall-ħarsien tal-pjanti - Importazzjonijiet paralleli - Proċedura ta' awtorizzazzjoni ta' tqegħid fis-suq - Ammissibbiltà - Kundizzjonijiet - Rispett tal-prinċipju ta' proporzjonalità)
   (2007/C 315/29)
   Lingwa tal-kawża: Il-Franċiż
   Qorti tar-rinviju
   Cour d'appel de Montpellier
   Partijiet fil-proċeduri kriminali prinċipali
   Daniel Escalier (C-260/06), Jean Bonnarel (C-261/06)
   Suġġett
   Talba għal deċiżjoni preliminari — Cour d'appel ta' Montpellier — Interpretazzjoni ta' l-Artikoli 28 u 30 tat-Trattat KE, u tad-Direttiva tal-Kunsill, 91/414/KEE, tal-15 ta' Lulju 1991, i tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, p. 1) — Leġiżlazzjoni nazzjonali li timponi li bidwi li jimporta, għall-bżonnijiet biss tar-raba' tiegħu, prodott għall-ħarsien tal-pjanti li gej minn Stat Membru ieħor u li, f'dan l-Istat Membru l-ieħor, diġà jibbenefika minn awtorizzazzjoni ta' tqegħid fis-suq maħruġa konformement mad-Direttiva 91/414/KEE, għandu jirrikorri għal proċedura semplifikata ta' awtorizzazzjoni ta' tqegħid fis-suq intiża sabiex tivverifika l-kundizzjonijiet ta' identiċità tal-prodott u suġġetta għal ħlas ta' taxxa li tammonta għal EUR 800
   Dispożittiv
   Stat Membru jista' jissuġġetta għal proċedura semplifikata ta' awtorizzazzjoni, l-importazzjoni parallela ta' prodott għall-ħarsien tal-pjanti li ġej minn Stat Membru ieħor li fih jibbenefika diġà minn awtorizzazzjoni bħal din, meta l-importazzjoni hija magħmula minn bidwi għall-użu tar-rabà tiegħu, u għalhekk l-awtorizzazzjoni ta' tqegħid fis-suq li tingħata hija personali għall-operatur. Din l-awtorizzazzjoni mhijiex suġġetta għall-attribuzzjoni lil prodott importat tat-trade mark ta' l-operatur ikkonċernat meta dan ta' l-aħħar huwa bidwi li jimporta parallelament għall-bżonnijiet biss tar-rabà tiegħu. L-imsemmija awtorizzazzjoni mhijiex suġġetta għal ħlas ta' taxxa li mhijiex adegwata meta mqabbla ma' l-ispejjeż involuti minħabba l-kontroll jew l-obbligi amministrattivi neċessarji għall-eżami ta' l-applikazzjoni għall-awtorizzazzjoni. Madankollu, evalwazzjoni sħiħa ta' l-ispejjeż hija ammissibbli fir-rispett tal-prinċipju ta' proporzjonalità.
   
      (1)  ĠU C 212, 2.9.2006.